PIB Headquarters
কোভিড-১৯ সংক্রান্ত পিআইবি’র প্রতিবেদন
নতুন দিল্লি, ৪ জুন, ২০২১
কোভিড-১৯এর বিষয়ে সর্বশেষ তথ্য
ভারতে সক্রিয় সংক্রমিতের পরিমাণ নিম্নমুখী । এই সংখ্যা আরো কমে হয়েছে ১৬,৩৫,৯৯৩ ।
গত চব্বিশ ঘন্টায় সক্রিয় সংক্রমিতের পরিমাণ কমেছে ৭৭,৪২০।
ভারতে দৈনিক নতুন সংক্রমিতের সংখ্যা ১.৩২ লক্ষ ; নতুন সংক্রমণের নিম্নমুখী প্রবণতা বজায় রয়েছে।
সারা দেশে এ পর্যন্ত মোট সুস্থ হয়েছেন ২ কোটি ৬৫ লক্ষ।
গত চব্বিশ ঘন্টায় আরোগ্য লাভ করেছেন ২,০৭,০৭১ জন।
পর পর ২২ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৩.০৮%।
প্রধানমন্ত্রী সিএসআইআর সোসাইটির বৈঠকে পৌরোহিত্য করেছেন আমাদের এই দশকের এবং আগামী দশকগুলির চাহিদা পূরণে প্রয়োজনীয় প্রস্তুতি নিতে হবে : প্রধানমন্ত্রী
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে বিজ্ঞান ও শিল্প গবেষণা পরিষদ  সোসাইটির বৈঠকে পৌরোহিত্য করেছেন। প্রধানমন্ত্রী এই উপলক্ষ্যে বলেন এই শতাব্দীতে করোনা মহামারী সবথেকে বড় চ্যালেঞ্জ হিসেবে দেখা দিয়েছে। কিন্তু অতীতে যখনই মানব সভ্যতার কোনো বড় সংকট দেখা গেছে বিজ্ঞান তখনই উন্নত ভবিষ্যৎ গড়ে তোলার জন্য প্রয়োজনীয় ব্যবস্থা নিয়েছে। বিজ্ঞানের মূল বৈশিষ্ট্য হল সংকটের সময় সমস্যার সমাধান ও বিভিন্ন সংকটে যেসব সম্ভাবনা দেখা দেবে সেগুলিকে কাজে লাগানোর জন্য নতুন ব্যবস্থা গড়ে তোলা।
মহামারী থেকে মানব জাতিকে রক্ষা করতে এক বছরের মধ্যে বিজ্ঞানীরা যে গতিতে টিকা আবিষ্কার করেছেন প্রধানমন্ত্রী তার প্রশংসা করেন। তিনি বলেছেন, ইতিহাসে এই প্রথম এত বড় একটি ঘটনা ঘটল। বিগত শতাব্দীতে অন্যান্য দেশে বিভিন্ন উপাদানের উদ্ভাবন হত আর ভারতকে সেই উদ্ভাবনের সুফল পেতে অনেক বছর অপেক্ষা করতে হত। কিন্তু আজ বিশ্বের অন্যান্য দেশের সঙ্গে একই গতিতে আমাদের দেশের বিজ্ঞানীরাও কাজ করছেন। কোভিড-১৯ টিকা, নমুনা পরীক্ষার কিট, প্রয়োজনীয় সরঞ্জাম এবং করোনার বিরুদ্ধে নতুন ওষুধ আবিষ্কারে ভারতের বিজ্ঞানীরা দেশকে আত্মনির্ভর করে তোলায় প্রধানমন্ত্রী তার প্রশংসা করেছেন। তিনি বলেছেন, শিল্প ও বাজারের জন্য উন্নত রাষ্ট্রগুলির সঙ্গে বিজ্ঞান ও প্রযুক্তিকে সমমানে নিয়ে আসা হচ্ছে।
প্রধানমন্ত্রী বলেছেন, আমাদের দেশে বিজ্ঞান, সমাজ ও শিল্পকে একই মাত্রায় রাখতে সিএসআইআর প্রাতিষ্ঠানিক উদ্যোগ নিয়েছে। শান্তি স্বরূপ ভাটনগরের মতো বহু মেধাবী বিজ্ঞানীকে এই প্রতিষ্ঠান উপহার দিয়েছে, যারা এই প্রতিষ্ঠানকে নেতৃত্বও দিয়েছেন। সিএসআইআর-এর গবেষণা ও স্বত্ত্বের বিষয়ে গুরুত্বপূর্ণ ভূমিকার কথাও তিনি উল্লেখ করেছেন। দেশ যেসব সমস্যার সম্মুখীন সেগুলির সমাধান করতে সিএসআইআর সবসময়ই উদ্যোগ নিয়ে থাকে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1724359
সরকার অক্সিজেন কনসেন্ট্রেটরের ক্ষেত্রে ট্রেড মার্জিনের ঊর্ধ্ব সীমা স্থির করেছে ট্রেড মার্জিনের ঊর্ধ্বসীমা ৭০ শতাংশ স্থির হয়েছে
কোভিড মহামারীজনিত অভাবনীয় পরিস্থিতির প্রেক্ষিতে অক্সিজেন কনসেন্ট্রেটরের সর্বোচ্চ খুচরো মূল্যে সম্প্রতি যে হেরফের হয়েছে, তার প্রেক্ষিতে সরকার অক্সিজেন কনসেন্ট্রেটরের মূল্য নির্ধারণে যথোপযুক্ত পদক্ষেপ গ্রহণের সিদ্ধান্ত নিয়েছে। সরকারের সংগৃহীত তথ্য অনুযায়ী বর্তমানে ডিস্ট্রিবিউটর পর্যায়ে ট্রেড মার্জিনের পরিমাণ বেড়ে ১৯৮ শতাংশ হয়েছে।
বৃহত্তর জনস্বার্থে ২০১৩’র ডিপিসিও নিয়ন্ত্রণ ব্যবস্থার ১৯ নম্বর অধ্যায়ের আওতায় প্রদেয় ক্ষমতাবলে এনপিপিএ অক্সিজেন কনসেন্ট্রেটরের ক্ষেত্রে ডিস্ট্রিবিউটর পর্যায়ে মূল্য অনুযায়ী ট্রেড মার্জিনের ঊর্ধ্বসীমা ৭০ শতাংশ স্থির করেছে। এর আগে ২০১৯ সালের ফেব্রুয়ারি মাসে এনপিপিএ ক্যান্সার নিরাময়ের ওষুধগুলিতে ট্রেড মার্জিনের ঊর্ধ্বসীমা স্থির করে দিয়েছিল। জারি করা ট্রেড মার্জিন অনুযায়ী এনপিপিএ অক্সিজেন কনসেন্ট্রেটর উৎপাদক/আমদানিকারকদের তিন দিনের মধ্যে সংশোধিত সর্বাধিক খুচরো মূল্য স্থির করার জন্য নির্দেশ জারি করেছে। অক্সিজেন কনসেন্ট্রেটরগুলির সংশোধিত সর্বোচ্চ খুচরো মূল্য এনপিপিএ-র পক্ষ থেকে এক সপ্তাহের মধ্যে জনসমক্ষে প্রকাশ করা হবে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1724330
কোভিড-১৯ টিকাকরণ বিষয়ে সর্বশেষ তথ্য
দেশব্যাপী টিকাকরণ অভিযানে অঙ্গ হিসেবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা প্রদান করছে। এছাড়াও কেন্দ্রীয় সরকার রাজ্য ও কেন্দ্রশাসিত অঞ্চলগুলির জন্য সরাসরি টিকা কেনার সুবিধা করে দিয়েছে। করোনা সংক্রমণ প্রসার রোধে কেন্দ্রীয় সরকারের ৫টি গুরুত্বপূর্ণ কৌশলের মধ্যে অন্যতম হলো টিকাকরণ।
কোভিড-১৯ টিকাদানের তৃতীয় পর্যায়ে গতি আনতে এবং উদার মূল্য নির্ধারণ পদ্ধতির আওতায় পয়লা মে থেকে ১৮ বছরের ঊর্ধ্বে সুবিধাভোগীদের টিকাদান পর্ব শুরু হয়েছে। এই অভিযানের আওতায় কেন্দ্রীয় সরকার সেন্ট্রাল ড্রাগস ল্যাবরেটরিগুলির ছাড়পত্রের ভিত্তিতে উৎপাদক সংস্থাগুলির কাছ থেকে টিকা সংগ্রহ করছে। সংগৃহীত এই টিকা বিনামূল্যে রাজ্য ও কেন্দ্রশাসিত অঞ্চলগুলিতে সরবরাহ করা হয়ে থাকে।
কেন্দ্রীয় সরকার এপর্যন্ত রাজ্য ও কেন্দ্রশাসিত অঞ্চলগুলিকে ২৪ কোটি ২১ লক্ষ ২৯ হাজার ২৫০টি টিকার ডোজ সরবরাহ করেছে। এর মধ্যে বিনামূল্যে দেওয়ার টিকার পাশাপাশি উৎপাদক সংস্থাগুলির কাছ থেকে রাজ্যগুলি সরাসরি সংগ্রহ করা টিকাও রয়েছে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1724292
কোভিড-১৯ মহামারীর জন্য ভারতে যে সব বিদেশী নাগরিক আটকে রয়েছেন, তাঁদের ভারতীয় ভিসা বা শর্ত সাপেক্ষে থাকার বৈধতা ৩১শে আগস্ট পর্যন্ত বাড়ানো হয়েছে
কোভিড-১৯ মহামারীর কারণে ২০২০র মার্চ মাস থেকে স্বাভাবিক বাণিজ্যিক উড়ান বন্ধ রয়েছে। যেসব বিদেশী নাগরিক ২০২০র মার্চের আগে বৈধ ভিসা নিয়ে ভারতে এসেছিলেন তারা আটকে গেছেন। উদ্ভুত পরিস্থিতিতে তাদের সমস্যার কথা বিবেচনা করে লকডাউনের জন্য কেন্দ্রীয় স্বরাষ্ট্র মন্ত্রক আকটে থাকা বিদেশীদের ভিসার মেয়াদ বাড়িয়ে দিয়েছে। মন্ত্রকের ২০২০ সালের ২৯ জুলাই প্রকাশিত এক বিজ্ঞপ্তিতে বলা হয়েছে যাদের ভিসার মেয়াদ ২০২০র ৩০ জুন শেষ হচ্ছে তাদের ভিসার বৈধতা যেদিন থেকে স্বাভাবিকভাবে আন্তর্জাতিক বিমান চলাচল শুরু হবে তার থেকে ৩০ দিন পর্যন্ত বৈধ থাকবে। তবে এইসব বিদেশী নাগরিকদের ভিসার মেয়াদ বাড়ানোর জন্য অথবা শর্ত সাপেক্ষে থাকার বৈধতা বাড়াতে চাইলে প্রতি মাসে আবেদন করতে হবে। এর জন্য কোনো অর্থ লাগবেনা।
কেন্দ্রীয় স্বরাষ্ট্র মন্ত্রক স্বাভাবিক বাণিজ্যিক উড়ান শুরু না হওয়ার প্রেক্ষিতে সিদ্ধান্ত নিয়েছে যে, যেসব বিদেশী নাগরিক এদেশে আটকে রয়েছেন তাদের ভিসা বা শর্তসাপেক্ষে থাকার মেয়াদ বাড়িয়ে ৩১ আগস্ট করা হয়েছে। নির্ধারিত সময়ের বেশিদিন থাকার জন্য এইসব বিদেশী নাগরিকদের কোনো জরিমানা দিতে হবেনা। এরজন্য এফআরআরও/ এফআরও-তে কোনো দরখাস্ত জমা দেওয়ার প্রয়োজন নেই।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1724392
জয়সালমেঢ় জেলা হাসপাতালে পাওয়ারগ্রিড অক্সিজেন প্ল্যান্ট স্থাপন করেছে
পাওয়ারগ্রিড কর্পোরেশন অফ ইন্ডিয়া লিমিটেড জয়সালমেঢ় জেলা হাসপাতালে অক্সিজেন প্ল্যান্ট স্থাপন করেছে । রাজস্থানের মুখ্যমন্ত্রী শ্রী অশোক গেহলট এর উদ্বোধন করেন । সংস্থার সিএসআর-এর আওতায় ১.১১ কোটি টাকা ব্যয়ে এই প্ল্যান্ট স্থাপন করা হয়েছে ।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1724432
অক্সিজেন এক্সপ্রেসের মাধ্যমে দেশের দক্ষিণাঞ্চলের রাজ্যগুলিতে ১০ হাজার মেট্রিক টন তরল মেডিকেল অক্সিজেন সরবরাহ করা হয়েছে
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এ পর্যন্ত ভারতীয় রেল ১৪৬৩ টি ট্যাংকার মারফত মোট ২৪৮৪০ মেট্রিক টন তরল মেডিকেল অক্সিজেন সরবরাহ করেছে।
মোট ৩৫৯ টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
এর পাশাপাশি, ৩০ টি ট্যাংকার মারফত ৬ টি অক্সিজেন ভর্তি এক্সপ্রেস যাতে ৫৮৭ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
দেশের দক্ষিণাঞ্চলের রাজ্যগুলিতে অক্সিজেন এক্সপ্রেস এর মাধ্যমে ১০ হাজার মেট্রিক টনের বেশি অক্সিজেন সরবরাহ করা হয়েছে।
অন্ধ্রপ্রদেশ, তামিলনাড়ু এবং কর্নাটকে তরল মেডিকেল অক্সিজেন সরবরাহের পরিমাণ ২ হাজার ৫০০ মেট্রিকটন অতিক্রম করেছে।
বিস্তারিত জানার জন্য এই লিঙ্কে ক্লিক করুন –
https://www.pib.gov.in/PressReleasePage.aspx?PRID=1724375
পিআইবি-র আঞ্চলিক কার্যালয় থেকে প্রাপ্ত তথ্য –
কেরালা – রাজ্যে এপর্যন্ত মোট ৯৯,৫৩,০৫৯ জন ব্যক্তিকে কোভিড টিকা দেওয়া হয়েছে । সংক্রমণের হার ১৫.২২ শতাংশ । বৃহস্পতিবার আরও ১৮,৮৫৩ জন নতুন করে কোভিড আক্রান্ত হয়েছেন । মৃত্যু হয়েছে আরও ১৫৩ জনের ।
তামিলনাড়ু – এপর্যন্ত ৯৬,১৯,১৯৮ জনকে টিকা দেওয়া হয়েছে । নতুন করে ২৪,৪০৫ জন করোনা আক্রান্ত হয়েছেন । মৃত্যু হয়েছে আরও ৪৬০ জনের ।
কর্নাটক – এপর্যন্ত মোট ১,৪৩,২৭,২৭৩ জনকে টিকা দেওয়া হয়েছে । রাজ্য সরকারের প্রতিবেদন অনুযায়ী আরও ১৮,৩২৪ জন করোনা আক্রান্ত হয়েছেন গতকাল । মৃত্যু হয়েছে আরও ৫১৪ জনের ।
অন্ধ্রপ্রদেশ – গত ২৪ ঘন্টায় আরও ১১,৪২১ জন কোভিড-১৯ আক্রান্ত হয়েছেন । মৃত্যু হয়েছে আরও ৮১ জনের । ৭৭,৮৩,৫২৯ জনকে প্রথম ডোজ এবং ২৫,৫৪,৩১৭ জনকে দ্বিতীয় টিকার ডোজ দেওয়া হয়েছে ।
তেলেঙ্গানা – রাজ্যে সক্রিয় রোগীর সংখ্যা কমে দাঁড়িয়েছে ৩২,৫৭৯ জন । এপর্যন্ত মোট ৬২.২৩ লক্ষ ব্যক্তিকে কোভিড টিকা দেওয়া হয়েছে ।
অসম – ২৪ ঘন্টায় আরও ৪৬ জন কোভিড রোগীর মৃত্যু হয়েছে । আক্রান্ত হয়েছেন আরও ৪,৩০৯ জন ।
মণিপুর – গত ২৪ ঘন্টায় ৬২১ জনের নতুন করোনায় সংক্রমণের খবর পাওয়া গেছে । মৃত্যু হয়েছে আরও ১০ জনের । এপর্যন্ত ৪,০১,১৩৩ জন ব্যক্তিকে কোভিড-১৯ টিকা দেওয়া হয়েছে ।
মেঘালয় – বৃহস্পতিবার আরও ৫৫২ জন নতুন করে কোভিড-১৯-এ আক্রান্ত হয়েছেন । আরও ৯ জনের মৃত্যু হয়েছে । মুখ্যমন্ত্রী কনরাড কে শর্মা জানিয়েছেন, সংক্রমণের হার বাড়লে পুণরায় লকডাউন ডাকা হবে ।
সিকিম – বৃহস্পতিবার আরও ২৮৯ জন কোভিড ১৯-এ আক্রান্ত হয়েছেন । আরও ৪ জনের মৃত্যু হয়েছে ।
ত্রিপুরা – রাজ্যে সংক্রমণের হার কমে দাঁড়িয়েছে ৪.৭৭ শতাংশ । ২৪ ঘন্টায় আরও ৬৭৭ জন কোভিড আক্রান্ত হয়েছেন । মারা গেছেন আরও ৫ জন ।
নাগাল্যান্ড – বৃহস্পতিবার আরও ১৬৮ জন নতুন করে করোনা আক্রান্ত হয়েছেন ।মৃত্যু হয়েছে আরও ৫ জন ।
মহারাষ্ট্র – বর্তমান কোভিড ১৯ পরিস্থিতির কথা বিবেচনা করে রাজ্য সরকার দ্বাদশ শ্রেনীর বোর্ড পরীক্ষা বাতিলের সিদ্ধান্তের কথা ঘোষণা করেছে । রাজ্যে পঞ্চম পর্যায়ের আনলক প্রক্রিয়ার পরিকল্পনা শুরু করেছে সরকার ।
গুজরাট – ২৪ ঘন্টায় ১,২০৭ জন নতুন করে কোভিড ১৯-এ আক্রান্ত হয়েছেন । রাজ্যে আরোগ্যের হার ৯৫.৭৮ শতাংশ । ২৪ ঘন্টায় সুস্থ হয়েছেন ৩,০১৮ জন ।
রাজস্থান – বৃহস্পতিবার আরও ১,২৫৮ জন নতুন করে আক্রান্ত হয়েছেন । এই নিয়ে রাজ্যে মোট ৯,০৭,৫২৭ জন ব্যক্তি কোভিড থেকে সুস্থ হয়ে উঠেছেন ।
মধ্যপ্রদেশ – ২৪ ঘন্টায় সুস্থ হয়েছেন ৩,৭৪৬ জন রোগী । বৃহস্পতিবার আরও ৮৪৬ জন নতুন করে করোনা আক্রান্ত হয়েছেন । মৃত্যু হয়েছে আরও ৫০ জনের ।
ছত্তিশগড় – বৃহস্পতিবার ছত্তিশগড়ে আরও ১,৬১৯ জন নতুন করে করোনা আক্রান্ত হয়েছেন । মৃত্যু হয়েছে আরও ২২ জনের । এই সময়কালে সুস্থ হয়েছেন ৭৫৬ জন ।
গোয়া – ২৪ ঘন্টায় ৫৭২ জন নতুন করে কোভিড ১৯-এ আক্রান্ত হয়েছেন । মৃত্যু হয়েছে আরও ১৭ জনের ।
পাঞ্জাব – ১০,৬০,২৬৬ জন স্বাস্থ্য ও প্রথম সারির কর্মীকে কোভিড টিকার প্রথম ডোজ দেওয়া হয়েছে । ৩,০৭,৯৭৯ জন স্বাস্থ্য ও প্রথম সারির কর্মীকে কোভিড টিকার দ্বিতীয় ডোজ দেওয়া হয়েছে । ১৮-৪৪ বছর বয়সী ৪,৭৭,৭০০ জন ব্যক্তিকে কোভিড টিকার প্রথম ডোজ দেওয়া হয়েছে ।
হরিয়ানা – এপর্যন্ত মোট ৫৮,৯৮,৮৬৯ জন ব্যক্তিকে কোভিড টিকা দেওয়া হয়েছে । রাজ্যে মোট সক্রিয় কোভিড রোগীর সংখ্যা ১২,৬৮৮ জন ।
চন্ডীগড় – এখন সক্রিয় রোগীর সংখ্যা ১,১৩৫ জন । মোট মৃত্যু হয়েছে ৭৬২ জনের ।
হিমাচলপ্রদেশ – এপর্যন্ত মোট সক্রিয় রোগীর সংখ্যা দাঁড়িয়েছে ১,৯৩,১৩৭ জন । মোট মৃত্যু হয়েছে ৩,২১৭ জনের ।
CG/SS/RAB_4th_June_2021 
(Visitor Counter : 142